**KLAIPĖDOS MIESTO SAVIVALDYBĖS**

**ADMINISTRACIJA**

**KLAIPĖDOS MIESTO ŽELDYNŲ IR ŽELDINIŲ APSAUGOS, PRIEŽIŪROS IR TVARKYMO KOMISIJOS POSĖDŽIO PROTOKOLAS**

2022 m. sausio 17 d. Nr. ADM-30

Klaipėda

Posėdis vyko 2021-12-23 10.00-11.00 val.

pirmininkė – Rasa Jievaitienė, Klaipėdos miesto savivaldybės administracijos Aplinkosaugos skyriaus vedėja (vertinimą pateikė savarankiškai);

pirmininko pavaduotoja – Aurelija Jankauskaitė-Bukantienė, Klaipėdos miesto savivaldybės administracijos Urbanistikos ir architektūros skyriaus vyriausioji specialistė;

sekretorė ir narė – Martyna Šeputienė, Klaipėdos miesto savivaldybės administracijos Aplinkosaugos skyriaus vyriausioji specialistė;

nariai:

Egidijus Bacevičius, Klaipėdos universiteto darbuotojas, biologas (vertinimą pateikė savarankiškai);

Vitalijus Juška, Klaipėdos miesto savivaldybės administracijos Paveldosaugos skyriaus vedėjas (vertinimą pateikė savarankiškai);

doc. dr. Rita Nekrošienė, želdinių ekspertė (vertinimą pateikė savarankiškai);

Gediminas Pocius, Klaipėdos miesto savivaldybės administracijos Statybos leidimų ir statinių priežiūros skyriaus vedėjas (vertinimą pateikė savarankiškai).

DARBOTVARKĖ.

1. Dėl želdinių būklės vertinimo prie Priestočio g. 1 (žemės sklype unik. Nr. 4400-3990-6860);
2. Dėl želdinių būklės vertinimo Joniškės kapinėse.
3. SVARSTYTA. Dėl želdinių būklės vertinimo prie Priestočio g. 1 (žemės sklype unik. Nr. 4400-3990-6860);

Atsižvelgiant į prašymą (reg. RS1-1099), Komisija įvertino prašomus kirsti želdinius.

Įgyvendinant Triukšmą slopinančių sienelių Klaipėdos geležinkelio stotyje statybos projekto sprendinius būtina pašalinti dalį želdinių. Komisijos nariams buvo paaiškinta, kad šiuos želdinius neįmanoma išsaugoti, nes:

1. triukšmo sienutės lokacija skirsis nuo esamos tvoros ir sutaps su sklypo riba;
2. dalis šakų trukdys pačių sienučių pastatymui, o genėjimas visiškai sudarkytų želdinius;
3. esamos medžių lajos trukdo gręžti pamatinius polius (strėlės aukštis 22 m, taip pat reikalingas mažiausiai 4 m. laisva zona aplinks įrangą);
4. polių kalimo metu bus pažeistos medžių šaknys, ko pasėkoje želdiniai nusilps ir galimai praras stabilumą ir kels dar didesnį pavojų saugiam eismui.

Norimi kirsti želdiniai yra aukštesni už nuotolį nuo medžio ar krūmo iki artimiausio geležinkelio kelio bėgio ir kelia pavojų eismo saugumui, todėl Želdinių atkuriamoji vertė nebus skaičiuojama.

Komisijai vertinant želdinius vietoje buvo gauta pastaba iš geležinkelio kelių valdytojo, kad dalis norimų kirsti želdinių užstoja eismo signalus (ypač vasaros sezonu) tuo pažeidžiant Lietuvos Respublikos susisiekimo ministro 2008 m. gruodžio 23 d. įsakymu Nr. 3-507 (su pakeitimais) patvirtinto Geležinkelio kelių ir jų įrenginių apsaugos zonoje, geležinkelio želdinių apsaugos zonoje ir valstybinės reikšmės automobilių kelių juostoje augančių medžių ir krūmų pripažinimo keliančiais pavojų eismo saugai sąlygų ir tvarkos ir saugiam eismui pavojų keliančių geležinkelio kelių ir jų įrenginių apsaugos zonoje, geležinkelio želdinių apsaugos zonoje ir valstybinės reikšmės automobilių kelių juostoje augančių medžių ir krūmų genėjimo ir kirtimo tvarkos aprašo 5.5. papunktį, kuris sako, kad saugiam eismui pavojų kelia medžiai ir krūmai, kurie auga geležinkelio kelių ir jų įrenginių apsaugos zonoje, geležinkelio želdinių apsaugos zonoje blogina eismo signalų, signalinių ženklų matomumą. Tam, kad pastarasis pažeidimas būtų pašalintas, siūloma 1 klevą genėti.

Norimų kirsti želdinių vertinimas:

|  |  |  |  |  |
| --- | --- | --- | --- | --- |
| Eil. Nr.  (nuo Priestočio g. 1) | Rūšis | Skersmuo, cm | Būklė | Pastabos |
| 1 | Gudobelė | 24 | Patenkinama | Užspelgta, neperspektyvi. Želdinys nesaugotinas. |
| 2 | Klevas | 52 | Gera |  |
| 3 | Klevas | 44 | Gera |  |
| 4 | Klevas | 55 | Gera |  |
| 5 | Liepa | 13 | Bloga | Nulaužta viršūnė, žaizda ilga, neperspektyvi |
| 6 | Liepa | 19 | Patenkinama | Vienašonė laja, užspelgta, neperspektyvi. |
| 7 | Klevas | 44 | Gera |  |
| 8 | Liepa | 13 | Gera |  |
| 9 | Klevas | 46 | Gera |  |
| 10 | Klevas | 39 | Nepatenkinama | Perskilęs kamienas, skeletinių šakų išsišakojime. |
| 11 | Klevas | 32 | Gera | Laja dėl tankaus augimo auštai. |
| 12 | Klevas | 31 | Gera | Užspelgtas, neperspektyvus. |
| 13 | Gudobelė | 23 | Gera | Netaksuota, papuola į įrangos judėjimo kelią. Želdinys nesaugotinas. |

Dėl galimo šakų aplaužymo siūloma papildomai neprieštarauti 3 klevų neintensyviam genėjimui.

Pasak V. Juškos, skveras yra istorinis, buvo suformuotas XIX a. II p., nutiesiant geležinkelio atšaka į Tilžę bei suformavus geležinkelio stoties ir aikštės kompleksą. Kultūros vertybių registre šis skveras yra Klaipėdos miesto istorinės dalies, vadinamos Naujamiesčiu, vertingoji savybė: 7.2.2.3. atviros erdvės - skverai: geležinkelio stoties skveras Priestočio g. Š pusėje, jo želdiniai. Tačiau jei projektas yra suderintas (o tarp derinančių institucijų turėjo būti ir KPD) ir išduotas leidimas, tada pritaria želdinių pašalinimui, numatytam projekte, o papildomų geros būklės želdinių šalinimui, nenumatytam projekte, nepritaria.

Kontaktinės apžiūros metu rangovui ir geležinkelių kelių valdytojo atstovui buvo įdomu išgirsti Komisijos nuomonę dėl 3 tuopų augančių prie pėsčių tilto per geležinkelį. Šioje vietoje numatyta 6 m. aukščio triukšmą slopinanti sienutė. Tuopos auga gana arti numatytos sienutės, tačiau įvertinus numatomą įrangos judėjimo kryptį, sienutės aukštį, polių kalimo vietas, šiuo metu tuopų sudaromą barjerą nuo triukšmo ir pačias tuopas, siūloma:

1. šalinti tik vienkamienę tuopą, kuri yra palinkusi į bėgių pusę;
2. dvikamienei tuopąi, atsižvelgiant į nepagrindinio kamieno augimo trajektoriją - pašalinti 1 kamieną.

Vadovaujantis 2007-06-28 Lietuvos Respublikos Želdynų įstatymo Nr. X-1241 (aktuali redakcija 2021-11-01) 25 str. 2 d., į želdynų ir želdinių apsaugos, priežiūros ir tvarkymo komisijos posėdžius privalo būti kviečiamas Aplinkos apsaugos departamento prie Aplinkos ministerijos atstovas nuomonei pateikti, kai komisija rengia išvadą dėl ketinimo savivaldybės želdynų ir želdinių teritorijose arba ne savivaldybės valdomoje valstybinėje žemėje kirsti ar kitaip pašalinti iš augimo vietos 20 ar daugiau saugotinų želdinių arba kai viešuosiuose atskiruosiuose želdynuose ketinama kirsti ar kitaip pašalinti iš augimo vietos 10 ar daugiau saugotinų želdinių, kadangi papildomų želdinių kirtimas išaiškėjo tik po kontaktinės apžiūros, Aplinkos apsaugos departamento Klaipėdos valdyba nuomonę pateikė vėliau raštu, kuriame pritaria leidimų išdavimui, šalinti saugotinus želdinius.

Dėl leidimo kirsti 9 klevus balsavo 7 komisijos nariai, prieš – 0, susilaikė – 0.

Dėl leidimo kirsti 2 liepas balsavo 5 komisijos nariai, prieš – 2, susilaikė – 0.

Dėl leidimo kirsti 1 liepą (Nr. 8) balsavo 2 komisijos nariai, prieš – 7, susilaikė – 0.

Dėl leidimo kirsti 2 gudobeles balsavo 4 komisijos nariai, prieš – 3, susilaikė – 0.

IŠVADA:

1. leisti kirsti 9 klevus ir 2 liepas;
2. neleisti kirsti 1 liepos (Nr. 8);
3. neprieštarauti dėl 4 klevų genėjimo ir 2 nesaugotinų gudobelių pašalinimo.
4. SVARSTYTA. Dėl želdinių būklės vertinimo Joniškės kapinėse.

Atsižvelgiant į prašymą (reg. AP7-147), Komisija įvertino prašomus kirsti želdinius.

Dvi daugiakamienės liepos auga abipus antkapinio paminklo pačioje kapavietėje, kapavietės borteliai iškilnoti šaknų.

Nr. 1 liepa (Ø 37+22+24 cm) kamienas geros būklės tačiau lajoje daug sausų šakų. E. Bacevičius siūlo apgenėti ir sutvarkyti, suapvalinti lają.

Nr. 2 liepa (Ø 26+27+27 cm) nulūžusio kamieno vietoje sausas puvinys, nueinant į priekelminę želdinio dalį. Liepos žievė pažeista, pažeidimo vietoje yra matomas sausas puvinys.

Pasak R. Nekrošienės liepos nepasvirusios, šaknys neiškeltos, želdiniai nepavojingi, tačiau trukdo kapavietės apipavidalinimui. Abi liepos vertinamos patenkinamai.

Dėl leidimo kirsti 6 liepas balsavo 4 komisijos nariai, prieš – 2, susilaikė – 1.

IŠVADA:

1. leisti kirsti 2 liepas.

|  |  |
| --- | --- |
| Komisijos pirmininkė | Rasa Jievaitienė |
| Sekretorė | Martyna Šeputienė |